**Ministru kabineta noteikumu projekta “Grozījumi Ministru kabineta 2015.gada 27.oktobra noteikumos Nr.614 “Reģionālās attīstības atbalsta pasākumu īstenošanas, novērtēšanas un finansēšanas kārtība” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts “Grozījumi Ministru kabineta 2015. gada 27. oktobra noteikumos Nr.614 “Reģionālās attīstības atbalsta pasākumu īstenošanas, novērtēšanas un finansēšanas kārtība”” (turpmāk – MK noteikumu projekts) izstrādāts atbilstoši Sadarbības partneru darba grupas par Eiropas Savienības struktūrfondu un Kohēzijas fonda jautājumiem 2017.gada 17.maija sanāksmē (protokollēmums Nr. 8, 3.2. apakšpunkts) nolemtajam - līdz 2017.gada 30.decembrim Vides aizsardzības un reģionālās attīstības ministrijai (turpmāk – VARAM) sagatavot un iesniegt Ministru kabinetā grozījumus Ministru kabineta 2015.gada 10.novembra rīkojumā Nr.709 “Par integrēto teritoriālo investīciju specifisko atbalsta mērķu finansējuma kopējo apjomu katram nacionālas nozīmes attīstības centram un kopējiem rezultatīvajiem rādītājiem nacionālas nozīmes attīstības centru grupai” (turpmāk – MK rīkojums Nr.709) un Ministru kabineta 2015.gada 10.novembra noteikumos Nr.645 “Darbības programmas “Izaugsme un nodarbinātība” 5.6.2. specifiskā atbalsta mērķa “Teritoriju revitalizācija, reģenerējot degradētās teritorijas atbilstoši pašvaldību integrētajām attīstības programmām” īstenošanas noteikumi”, precizējot ar virssaistību pārdali saistītā finansējuma un sasniedzamo rezultātu sadalījumu, kā arī veikt grozījumus Ministru kabineta 2015.gada 27.oktobra noteikumos Nr. 614 “Reģionālās attīstības atbalsta pasākumu īstenošanas, novērtēšanas un finansēšanas kārtība” (turpmāk – MK noteikumi nr.614). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Eiropas Parlamenta un Padomes 2013. gada 17. decembra Regula (ES) Nr. 1301/2013 *par Eiropas Reģionālās attīstības fondu un īpašiem noteikumiem attiecībā uz mērķi “Investīcijas izaugsmei un nodarbinātībai” un ar ko atceļ Regulu (EK) Nr. 1080/2006* 7. pants paredz, ka vismaz pieci procenti valstij pieejamā Eiropas Reģionālās attīstības fonda (turpmāk – ERAF) finansējuma jānovirza ekonomisko, sociālo, demogrāfisko, vides un klimata izaicinājumu risināšanai pilsētās, balstoties uz integrētām pašvaldību attīstības programmām, ņemot vērā arī pilsētu un lauku teritoriju mijiedarbību.Nodrošinot pašvaldību integrēto attīstības programmu īstenošanu un tajās noteikto problēmu risināšanu, nacionālo attīstības centru pašvaldības (Daugavpils, Jelgava, Rīga, Valmiera un Ventspils) sadarbībā ar VARAM un Latvijas Lielo pilsētu asociāciju (turpmāk – LLPA) ir identificējušas nepieciešamību integrētu teritoriālo investīciju veidā īstenot arī uz kultūras un dabas matojuma saglabāšanu, aizsargāšanu un attīstīšanu vērstus projektus. Šāda veida investīcijas ir viena no vietējā līmeņa definētajām sociālekonomiskās attīstības prioritātēm, ņemot vērā vietējos apstākļus un potenciālu, nodrošinot integrētu un ilgtspējīgu teritorijas attīstību kopumā.Lai paātrinātu investīciju piesaisti nacionālas nozīmes attīstības centros (republikas pilsētu pašvaldībās), Ministru kabinets 2017.gada 26.jūnijā izdeva rīkojumu Nr.329 (prot. Nr. 30, 52. §) “Grozījumi Ministru kabineta 2015. gada 10. novembra rīkojumā Nr. 709 “Par integrēto teritoriālo investīciju specifisko atbalsta mērķu finansējuma kopējo apjomu katram nacionālas nozīmes attīstības centram un kopējiem rezultatīvajiem rādītājiem nacionālas nozīmes attīstības centru grupai”” (turpmāk – MK rīkojuma Nr.709 grozījumi), kurš paredz papildināt integrēto teritoriālo investīciju ietvaru ar 5.5.1. specifiskā atbalsta mērķi “Saglabāt, aizsargāt un attīstīt nozīmīgu kultūras un dabas mantojumu, kā arī attīstīt ar to saistītos pakalpojumus” (turpmāk – 5.5.1. SAM). MK rīkojuma Nr.709 grozījumi ir pamats 5.5.1. SAM trešās atlases kārtas “Ieguldījumi kultūras un dabas mantojuma attīstībai nacionālas nozīmes attīstības centru pašvaldībās” (turpmāk – trešā atlases kārta) izveidei. Atbilstoši pašvaldību un LLPA sniegtajai informācijai MK rīkojuma Nr.709 grozījumos iekļauts 5.5.1. SAM finansējuma apmērs un sasniedzamie rezultatīvie rādītāji republikas pilsētām.5.5.1. SAM trešās atlases kārtas finansējums republikas pilsētām paredzēts 24 919 516 *euro* apmērā. Finansējums tika pārdalīts no 5.6.2. SAM “Teritoriju revitalizācija, reģenerējot degradētās teritorijas atbilstoši pašvaldību integrētajām attīstības programmām” republikas pilsētu grupai paredzētā virssaistību apmēra (28 099 280 *euro*).Ņemot vērā MK rīkojuma Nr.709 grozījumus, MK noteikumu projekts paredz paplašināt Reģionālās attīstības koordinācijas padomē (turpmāk – RAKP) izskatāmo specifisko atbalsta mērķu (turpmāk – SAM) sarakstu ar 5.5.1. SAM, tai skaitā nosakot balsstiesīgo pārstāvi, kurš pieņem lēmumu par attiecīgo SAM.Papildus šiem grozījumiem MK noteikumu projekts paredz svītrot MK noteikumu Nr. 614 6.8. apakšpunktu, lai mazinātu administratīvo slogu reģionālās nozīmes attīstības centriem un pašvaldībām, kurās neietilpst nacionālās nozīmes attīstības centri un reģionālās nozīmes attīstības centri, attiecībā uz Labklājības ministrijas (turpmāk – LM) pārziņā esošā 9.3.1. specifiskā atbalsta mērķa “Attīstīt pakalpojumu infrastruktūru bērnu aprūpei ģimeniskā vidē un personu ar invaliditāti neatkarīgai dzīvei un integrācijai sabiedrībā” 9.3.1.1. pasākuma “Pakalpojumu infrastruktūras attīstība deinstitucionalizācijas plānu īstenošanai” (turpmāk – 9.3.1.1. pasākums) ietvaros izstrādāto sabiedrībā balstītu sociālo pakalpojumu attīstības risinājuma saskaņošanu RAKP.MK noteikumu Nr. 614 6.8. apakšpunktu nepieciešams svītrot, jo 9.3.1.1. pasākuma īstenošanai nepieciešamais finansējums sadalījumā pa finansējuma avotiem (ERAF finansējums un nacionālais publiskais līdzfinansējums - pašvaldību finansējums un valsts budžeta dotācija), sasniedzamo uzraudzības rādītāju vērtības, kā arī izmaksu ziņā visefektīvākie un pašvaldību vajadzībām atbilstošākie infrastruktūras attīstības risinājumi katrai pašvaldībai tiks iekļauti 9.2.2. specifiskā atbalsta mērķa “Palielināt kvalitatīvu institucionālai aprūpei alternatīvu sociālo pakalpojumu pieejamību personām ar invaliditāti un bērniem” 9.2.2.1. pasākuma “Deinstitucionalizācija” (turpmāk – 9.2.2.1. pasākums) ietvaros izstrādātajos plānošanas reģionu deinstitucionalizācijas (turpmāk - DI) plānos, kuri tiks saskaņoti ar katru pašvaldību un apstiprināti LM izveidotajā Sociālo pakalpojumu attīstības padomē. Sociālo pakalpojumu attīstības padome DI plāna apstiprināšanas procesā: 1) izvērtēs pašvaldības izvēlētā infrastruktūras attīstības risinājuma atbilstību mērķa grupas vajadzībām un kopējiem DI mērķiem; 2) izvērtēs un analizēs pašvaldības izvēlētā infrastruktūras attīstības risinājuma atbilstību 9.3.1.1. pasākuma mērķiem, atbalstāmajām darbībām, attiecināmajām izmaksām un sasniedzamajiem rezultātiem; 3) saskaņos pašvaldības izvēlēto infrastruktūras attīstības risinājumu un tā īstenošanai nepieciešamo 9.3.1.1. pasākuma finansējuma apmēru un sasniedzamos uzraudzības rādītājus. MK noteikumu projekts mazinās administratīvo slogu reģionālas nozīmes attīstības centru pašvaldībām un pašvaldībām, kurās neietilpst nacionālās nozīmes attīstības centri un reģionālās nozīmes attīstības centri, DI plānos paredzētā finansējuma piesaistei pašvaldības sabiedrībā balstītu sociālo pakalpojumu infrastruktūras attīstībai 9.3.1.1. pasākuma ietvaros. Attiecībā uz nacionālas nozīmes attīstības centriem normatīvais regulējums netiek mainīts un atbilstoši MK noteikumu Nr. 614 6.4.1. apakšpunktam RAKP nesaskaņos pašvaldību attīstības programmu investīciju plānus vai to grozījumus un nepieņems lēmumu par 9.3.1.1. pasākuma atbalsta izmantošanu pirms 9.2.2.1. pasākuma ietvaros izstrādāto reģionālo DI plānu apstiprināšanas LM izveidotajā Sociālo pakalpojumu attīstības padomē.Papildus šiem grozījumiem MK noteikumu projekts paredz: 1) tehniski precizēt MK noteikumu Nr. 614 6.3.2. apakšpunktu, aiz vārdiem “projekta ideju” iekavās iekļauto tekstu “(prioritāro un alternatīvo)” papildinot ar vārdiem “ja attiecināms”, jo 9.3.1.1. pasākumā nav plānotas prioritārās un alternatīvās projekta idejas. Plānošanas reģionu DI plānos tiks iekļauti tikai tie infrastruktūras risinājumi, kas tiks īstenoti 9.3.1.1. pasākuma ietvaros. 2) papildināt MK noteikumu Nr. 614 6.4.1. apakšpunktu, nosakot, ka šajā apakšpunktā minētā norma ir attiecināma uz nacionālas nozīmes attīstības centriem;3) veikt precizējumu MK noteikumu Nr. 614 6.7. apakšpunktā, definējot pašvaldības, kuru projektu idejas Izglītības un zinātnes ministrijas pārraudzībā esošo SAM ietvaros tiek izskatītas RAKP. |
| 3. | Projekta izstrādē iesaistītās institūcijas | VARAM, LM |
| 4. | Cita informācija | Ņemot vērā, ka MK noteikumu projekts paredz svītrot MK noteikumu Nr. 614 6.8. apakšpunktu, LM tuvākajā laikā virzīs grozījumus MK 2016.gada 20.decembra noteikumos Nr.871 “Darbības programmas “Izaugsme un nodarbinātība” 9.3.1. specifiskā atbalsta mērķa “Attīstīt pakalpojumu infrastruktūru bērnu aprūpei ģimeniskā vidē un personu ar invaliditāti neatkarīgai dzīvei un integrācijai sabiedrībā” 9.3.1.1. pasākuma “Pakalpojumu infrastruktūras attīstība deinstitucionalizācijas plānu īstenošanai” pirmās un otrās projektu iesniegumu atlases kārtas īstenošanas noteikumi”, kuros:1. tiks precizēts 19. punkts, svītrojot nosacījumu, ka 9.3.1.1.pasākuma otrās atlases kārtas ietvaros atbalsta pašvaldību (reģionālas nozīmes attīstības centru un pašvaldību, kuras neietilpst nacionālas nozīmes attīstības centros un reģionālas nozīmes attīstības centros) projektus, kuru projektu ideju koncepti ir saskaņoti RAKP.
2. tiks svītrots 21. punkts, kas paredz, ka gadījumos, ja reģionālas nozīmes attīstības centru un pašvaldību, kuras neietilpst nacionālas nozīmes attīstības centros un reģionālas nozīmes attīstības centros, projektu ideju koncepti atšķiras no plānošanas reģionu DI plānos iekļautā pašvaldības apstiprinātā sabiedrībā balstītu sociālo pakalpojumu infrastruktūras attīstības risinājuma, RAKP izskata jautājumu un lemj par pienākumu šīm pašvaldībām kā projekta iesniedzējiem precizēt pašvaldību projektu ideju konceptus.
 |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | RAKP balsstiesīgie locekļi, kuri pieņem lēmumus par visiem padomē izskatāmajiem jautājumiem - pārstāvji no VARAM, Finanšu ministrijas, Kultūras ministrijas, Latvijas Pašvaldību savienības, Latvijas Lielo pilsētu asociācijas, Reģionālo attīstības centru apvienības, Novadu apvienības un plānošanas reģioniem.5.5.1. SAM trešās atlases kārtas projektu iesniedzēji - nacionālas nozīmes attīstības centru pašvaldības – Daugavpils, Jelgavas, Rīgas, Valmieras un Ventspils pilsētas pašvaldība vai tās izveidota pašvaldības iestāde vai pašvaldības kapitālsabiedrība, kas veic pašvaldības deleģēto pārvaldes uzdevumu izpildi.Pašvaldības un plānošanas reģioni, kuri īsteno vai plāno īstenot projektus 9.2.2.1. un 9.3.1.1. pasākumu ietvaros. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Nav. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu**  |
| 1. | Nepieciešamie saistītie tiesību aktu projekti | Papildus MK noteikumu projektam Labklājības ministrijai nepieciešams veikt grozījumus Ministru kabineta 2016. gada 20. decembra noteikumos Nr.871 “Darbības programmas “Izaugsme un nodarbinātība” 9.3.1. specifiskā atbalsta mērķa “Attīstīt pakalpojumu infrastruktūru bērnu aprūpei ģimeniskā vidē un personu ar invaliditāti neatkarīgai dzīvei un integrācijai sabiedrībā” 9.3.1.1. pasākuma “Pakalpojumu infrastruktūras attīstība deinstitucionalizācijas plānu īstenošanai” pirmās un otrās projektu iesniegumu atlases kārtas īstenošanas noteikumi”. |
| 2. | Atbildīgā institūcija  | VARAM |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | MK noteikumu projekts tika ievietots VARAM tīmekļvietnē. |
| 2. | Sabiedrības līdzdalība projekta izstrādē | Nav  |
| 3. | Sabiedrības līdzdalības rezultāti | Nav |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | VARAM kā atbildīgā iestāde |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav plānota jaunu institūciju izveide, esošu institūciju likvidācija vai reorganizācija. |
| 3. | Cita informācija | Nav  |

|  |  |
| --- | --- |
| Vides aizsardzības un reģionālās attīstības ministrs | K. Gerhards |
| Vīza:valsts sekretārs | R. Muciņš |

30.10.2017. 15:30

1555

A.Ruperts, 66016727

aksels.ruperts@varam.gov.lv